آوروپا بیرلیگی سوریه-نین ادلیب شهرینده سیویل لره ائدیلن بوتون هوجوم‌لارا سون وئرمه‌یه چاغیریب.
آوروپا بیرلیگی‌نین خاریجی مسئله‌لر و تهلوکه‌سیزلیک سیاستی عذره عالی نوماینده‌سی جوزف بورل و آوروپا بیرلیگی-نین بحران وضعیت‌لری عذره کمیساری جنس لنارجیج ادلیب‌دکی موجود وضعیتله علاقه‌دار یازی‌لی بیر آچیقلاما وئریب‌لر.
آچیقلامادا بوتون طرف‌لر اینسانی یاردیمین چاتدیریلماسینی آسان‌لاش‌دیرماق اوچون لازیمی آددیم‌لاری آتماغا دعوت ائدیلدیکده، خصوصاً سیویل لرین مودافعه‌سی موضوع سوندا اولوسلار آراسی حقوقا عمل ائتمه‌سی طلب ائدیلیب.
ادلیب-ده حربی عملیات‌لارین آرتماسی ایله یوزلرله سیویل شخصین فرق قویما‌دان اؤلدورولدوگو وورغولانان آچیقلامادا هوجوم‌لارین سیویل شخص‌لرین یئرلشدیگی بؤلگه‌لری، خسته‌خانا‌لار و کؤچکون‌لری احتیوا ائدن مرکزلری هدف آلدیغی وورغولانیب.
آچیقلامادا ساده‌جه سون ایکی آیدا 500 مین اینسانین ائولرینی ترک ائتمک مجبوریتینده قالدیغی وورغولاندا، الوئریش‌سیز هاوا شرایطی سببیله اینسان‌لارین سیغینا‌جاق، یئمک و ساغلیق خیدمت‌لرین‌دن محروم اولدوغو بیلدیریلیب.
اولوسلار آراسی اینسانی حقوقون جدی شکیلده پوزولدوغو حال‌لارا ایشاره ائدیلن آچیقلامادا ادلیب شهرینده سیویل  شخص‌لره قارشی ائدیلن بوتون هوجوم‌لارین دایاندیریلماسی اوچون چاغیریش ائدیلیب.
آچیقلامادا "سوریه-نین قوزیی – باتی سینداکی سیویل اها‌لی‌نین معروض قالدیغی بؤیوک آجی قبول ائدیلمزدیر. آوروپا بیرلیگی سوریه پروبلئمی‌نین حربی حلی‌نین اولمادیغینی وورغولاییر" ایفاده‌سی ایشلدیلیب، بمت نزنیده آپاریلان سیاسی پروسه یه وئریلن دستک بیر داها دیله گتیریلیب.
